ร้านทองเยาวราชคึกคนแห่ซื้อรับตรุษจีน
คนแห่ซื้อทองเยาวราชแน่นก่อนถึงวันตรุษจีน หลังราคาร่วงต่ำกว่า 1.7 หมื่น
7 ก.พ. 2553

คนแห่ซื้อทองเยาวราชแน่นก่อนถึงวันตรุษจีน หลังราคาร่วงต่ำกว่า 1.7 หมื่น
บรรยากาศการซื้อขายทองคำ ตามห้างร้านต่างๆ ที่เยาวราช ในช่วงวันหยุดสุดสัปดาห์ตลอดวันนี้ ประชาชนต่างทยอยมาซื้อทองคำ ทั้งทองรูปพรรณ และทองคำแท่ง เก็บไว้ก่อนถึงช่วงเทศกาลตรุษจีน ในสัปดาห์หน้า และบางส่วน ยังต้องการเก็งกำไร หลังราคาทองคำโลก ได้มีการปรับลดลง จนเหลือ 1,053 ดอลลาร์สหรัฐต่อออนซ์ จากการที่นักลงทุนทั่วโลกกังวลต่อภาวะการฟื้นตัวของเศรษฐกิจ และมาตรการคุมเข้ม การบริหารงานของสถาบันการเงินในสหรัฐอเมริกา โดยทองคำรูปพรรณ รับซื้อคืนที่เยาวราช ขณะนี้ อยู่ที่ราคาบาทละ  16,554 บาท และทองคำแท่ง ขายปลีก อยู่ที่ราคาบาทละ  16,900 บาท
ทั้งนี้ นายจิตติ ตั้งสิทธิ์ภักดี นายกสมาคมค้าทองคำ กล่าวว่า ราคาทองคำ นับจากนี้ จนถึงช่วงเทศกาลตรุษจีน ก็ยังมีความผันผวน ซึ่งเกิดจากการเก็งกำไรเป็นหลัก